**Publisko iepirkumu likuma publikāciju rādītāju dinamika pēc piemēroto procedūru veida**

*Infografikas apraksts*

*\_\_\_\_\_\_\_\_\_\_\_*

Infografika par piemērotajiem procedūru veidiem Publisko iepirkumu likuma kārtībā veiktajos iepirkumos. Dati attēloti četros informatīvos materiālos par laika periodu no 2017. līdz 2020. gadam.

Pirmajā ilustrācijā, kura sadalīta divās daļās, attēloti procedūru veidi pēc to skaita un sarindoti pa gadiem.

Ilustrācijas kreisajā pusē horizontālās kolonnās ir attēloti procedūru veidi: atklāts konkurss, sarunu procedūra, iepriekš nepublicējot paziņojumu par līgumu, un citas procedūras pēc Publisko iepirkumu likuma. Ilustrācijas labajā pusē, pretim katram gadam, attēlotas apļveida diagrammas, kurās norādīts citu procedūru sadalījums pēc skaita: slēgts konkurss, konkursa dialogs, paātrināts atklāts konkurss, paātrināta sarunu procedūra, paātrināts slēgts konkurss, konkursa procedūra ar sarunām/sarunu procedūra, iepriekš publicējot paziņojumu par līgumu, un inovācijas partnerības procedūra.

Otrajā ilustrācijā attēloti visi procedūru veidi, zem katra norādot procentuālo skaita pieaugumu vai samazinājumu, salīdzinot ar iepriekšējo gadu. Blakus attēlota atzīme bultiņas formā. Uz augšu vērsta bultiņa norāda uz procentuālo pieaugumu, bet uz leju vērsta bultiņa norāda procentuālo samazinājumu, salīdzinot ar iepriekšējo gadu.

Trešajā ilustrācijā attēloti visi sarunu procedūru, iepriekš nepublicējot paziņojumu par līgumu, pamatojumi 2020. gadā. Tie sarindoti dilstošā kārtībā. Blakus norādīts pamatojumu procentuālais lielums.

Ceturtajā ilustrācijā attēloti pieci apļi - TOP5 CPV kodu klasifikatora grupas sarunu procedūrām, iepriekš nepublicējot paziņojumu par līgumu, 2020. gadā. Katrā aplī norādīts sarunu procedūru skaita procentuālais lielums no kopējā sarunu procedūru skaita. Zem katra apļa norādīts pilns CPV kodu klasifikatora grupas nosaukums.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2017. - 2020. gads

Vizualizāciju sagatavoja: Iepirkumu uzraudzības birojs